b'\n_START_ARTICLE_\nTromeja\n_START_PARAGRAPH_\nTromeja je to\xc4\x8dka kjer se stika meja treh dr\xc5\xbeav.\n_START_SECTION_\nTromeje v Sloveniji\n_START_PARAGRAPH_\nNad Rate\xc4\x8dami je na vrhu gore Pe\xc4\x8d (1510 m) tromeja med Slovenijo, Italijo in Avstrijo. Obenem je ta to\xc4\x8dka sti\xc4\x8di\xc5\xa1\xc4\x8de treh kultur: slovanske, romanske in germanske. Vsako leto se na vrhu sre\xc4\x8dajo predstavniki vseh treh narodnosti in tu se je rodila tudi zamisel o organizaciji olimpijskih iger treh de\xc5\xbeel. _NEWLINE_V ob\xc4\x8dini Kuzma na Gori\xc4\x8dkem, blizu naselja Trdkova, je tromeja med Slovenijo, Avstrijo in Mad\xc5\xbearsko. Ta tromeja je zaznamovana s piramidastim tromejnim kamnom iz leta 1924 in ima tudi svoje ime: Tromejnik (SLO), Dreilanderecke (AUT) ali Harmashatar (HUN)._NEWLINE_Na tromeji med Slovenijo, Mad\xc5\xbearsko in Hrva\xc5\xa1ko se kon\xc4\x8da tok reke Ledave.'